**Tanganjíško jézero** je veliko podolgovato sladkovodno jezero v zahodnem delu Srednje Afrike. Ocenili so, da je drugo najstarejše jezero na svetu za Bajkalskim jezerom v Sibiriji.

Jezero leži znotraj Zahodnega jarka Velikega tektonskega jarka in ga omejujejo stene doline. Je največje tektonsko jezero v Afriki in drugo največje na afriški celini. Je najgloblje jezero v Afriki z največjo vodno prostornino sveže vode. Jezero pokriva površino 32.900 km², obseg obale znaša 1.828 km in srednja globina 570 m. Največja globina 1.470 m se nahaja v severni kotanji. S tem je drugo najglobje jezero na svetu za Bajkalskim. Velikanska globina jezera pomeni, da nižji nivo predstavlja t.i. 'okamenelo vodo'. Glavna reka, ki ga na severu napaja je reka Ruzizi, ki odteka iz jezera Kivu, naslednjega iz te vrste jezer. Edina reka, ki odteka je Lukuga, ki se steče v kotlino Konga in s tem del vode priteče do Atlantskega oceana. Peščeni nanosi z muljem velikokrat onemogočajo odtok vode Lukunge, kar povzroča dvigovanje jezerske gladine.

Površino jezera si delijo štiri države - Burundi, Demokratična republika Kongo, Tanzanija in Zambija. Od tega imata Kongo 45% in Tanzanija 41% površine jezera.

V jezeru živi veliko vrst rib, od katerih je mnogo endemičnih. V jezeru je vsaj 300 vrst ostrižnikov in šest drugih vrst, od katerih je znana tanganjiška sardina .

Jezero je bilo skozi zgodovino vir hrane za okoliške prebivalce in trenutno se z ribolovom ukvarja približno 45 tisoč ljudi v skoraj 800 različnih krajih. Od teh ribičev je odvisno približno milijon ljudi. Trgovsko ribolovstvo se je začelo sredi 50. let in je močno vplivalo na večino ribjih vrst. Kot zanimivost bi povedala, da je bil leta 1995 celotni ulov okoli 180.000 ton.

